Document ID: 31996L0033

Tarybos direktyva 96/33/EB
1996 m. gegužės 21 d.
iš dalies keičianti Tarybos direktyvų 86/362/EEB ir 86/363/EEB dėl didžiausių pesticidų likučių koncentracijų atitinkamai grūduose, gyvūninės kilmės maisto produktuose ir ant jų nustatymo priedus
EUROPOS BENDRIJŲ TARYBA,
atsižvelgdama į Europos bendrijos steigimo sutartį,
atsižvelgdama į 1986 m. liepos 24 d. Tarybos direktyvą 86/362/EEB dėl pesticidų likučių grūduose ir ant jų didžiausių koncentracijų nustatymo [1], ypač į jos 11 straipsnį,
atsižvelgdama į 1986 m. liepos 24 d. Tarybos direktyvą 86/363/EEB dėl didžiausių pesticidų likučių koncentracijų gyvūninės kilmės maisto produktuose ir ant jų nustatymo [2], ypač į jos 11 straipsnį,
atsižvelgdama į Komisijos pasiūlymą,
kadangi pagal Direktyvas 86/362/EEB ir 86/363/EEB Komisija buvo įgaliota parengti pesticidų likučių ir jų didžiausios koncentracijos verčių sąrašą, kurį patvirtintų Taryba;
kadangi pesticidų likučiai grūduose ir gyvūninės kilmės maisto produktuose gali atsirasti dėl žemės ūkio technologijų; kadangi būtina atsižvelgti į atitinkamus duomenis apie abiejų tipų leidžiamus pesticidų naudojimo atvejus ir, jei tinka, kontroliuojamų bandymų bei gyvūnų pašarų tyrimų duomenis;
kadangi, siekiant geriau įvertinti pesticidų likučių suvartojimo dozę, būtų protinga vienu metu nustatyti, jei įmanoma, didžiausią atskirų pesticidų likučių koncentraciją visuose pagrindiniuose maisto komponentuose; kadangi šios koncentracijos vertės atitinka mažiausių pesticidų kiekių, reikalingų tinkamai kontrolei užtikrinti, naudojimą, pesticidus taikant taip, kad likučio kiekis būtų kiek galima mažesnis ir toksikologiškai priimtinas;
kadangi atsižvelgiant į mokslo bei technikos pažangą ir į sveikatos apsaugos bei žemės ūkio reikalavimus, Direktyvas 86/362/EEB ir 86/363/EEB būtų pageidautina iš dalies pakeisti, jas papildant nuostatomis dėl kitų pesticidų likučių grūduose ir gyvūninės kilmės produktuose, būtent dėl chlormekvato, diazinono, dikofolio, disulfotono, endosulfano, fenbutatino oksido, fentino, mekarbamo, forato, propoksuro, propizamido, triazofoso ir triforino;
kadangi pagal dabartinius standartus turimų duomenų nepakanka kai kurių pesticidų likučių ir produktų derinių didžiausiai pesticidų likučių koncentracijai nustatyti; kadangi būtiniems duomenims gauti tokiais atvejais turėtų pakakti ne ilgesnio kaip ketverių metų laikotarpio; kadangi dėl tos priežasties didžiausios koncentracijos vertės pagal šiuos duomenis turi būti nustatytos ne vėliau kaip iki 2000 m. balandžio 30 d.; kadangi nepateikus pakankamai duomenų, paprastai turėtų būti nustatyta koncentracija, atitinkanti analizinio nustatymo ribinę vertę; kadangi pakankamos garantijos reikiamiems duomenims gauti turi būti pateiktos per metus nuo šios direktyvos priėmimo;
kadangi didžiausias likučių koncentracijos vertes, nustatytas šioje direktyvoje reikės iš naujo svarstyti darant veikliųjų medžiagų pakartotinį įvertinimą, numatytą darbų programoje, sudarytoje 1991 m. liepos 15 d. Tarybos direktyvos 91/414/EEB dėl augalų apsaugos produktų pateikimo į rinką [3] 8 straipsnio 2 dalyje,
PRIĖMĖ ŠIĄ DIREKTYVĄ:
1 straipsnis
Šie pesticidų likučiai yra įrašomi į Direktyvos 86/362/EEB II priedo A dalį:
a) ir b):
jei koncentracijos vertės nenustatomos iki 2000 m. balandžio 30 d., taikomos šios koncentracijos vertės:
a) 0,05*;
b) 0,02*
Pesticidų likutis | Didžiausia koncentracija mg/kg (ppm) |
| |
TRIFORINAS | 0,1 | kviečiai, rugiai, kvietrugiai, miežiai, avižos |
0,05 | kiti grūdai |
ENDOSULFANAS likutis: α- ir β-endosulfano ir endosulfano sulfato, išreikšto endosulfanu, bendras kiekis | 0,1 | kviečiai, rugiai, kvietrugiai, miežiai, avižos |
0,2 a) | kukurūzai |
0,05* | kiti grūdai |
FENBUTATINOKSIDAS | 0,05* | |
TRIAZOFOSAS | | kviečiai, rugiai, kvietrugiai, miežiai, avižos, kukurūzai |
0,02* | kiti grūdai |
DIAZINONAS | 0,02* | grikiai, soros |
0,05 b) | kiti grūdai |
MEKARBAMAS | 0,05* | grūdai |
FENTINAS likutis: fentinas, išreikštas trifenilalavo katijonu | 0,05* | |
FORATAS likutis: forato, jo deguoninių analogų ir jų sulfoksidų bei sulfonų, išreikštų foratu, bendras kiekis | a) | kukurūzai |
0,05* | kiti grūdai |
DIKOFOLIS likutis: p,p'- ir o,p'-izomerų bendras kiekis | 0,02* | |
CHLORMEKVATAS | 5 | avižos |
2 | kviečiai, rugiai, kvietrugiai, miežiai |
| kukurūzai |
0,05* | kiti grūdai |
PROPIZAMIDAS | 0,02* | |
PROPOKSURAS | 0,05* | |
DISULFOTONAS likutis: disulfotono, disulfotono sulfoksido ir disulfotono sulfono, išreikštų disulfotonu, bendras kiekis | 0,1 | kviečiai |
0,2 | miežiai, sorgas |
0,02* | kiti grūdai |
2 straipsnis
Direktyvos 86/363/EEB II priedas iš dalies keičiamas taip:
1) Į A dalį įrašomi šie pesticidų likučiai:
(v)
Jei koncentracijos vertės nenustatomos iki 2000 m. balandžio 30 d., taikomos šios didžiausios koncentracijos vertės:
a) 0,05*
b) 0,02*
Pesticidų likutis | Didžiausia koncentracija (mg/kg) |
ex02010202020302040205000002060207ex020802090002101601001602mėsos riebalų, mėsos preparatų, subproduktų ir gyvulinių riebalų, išvardytų I priede, kurių pozicijos Nr. , , , , , , , , , , ir | karvių pieno ir nenugriebto karvių pieno, išvardyto I priede, kurio pozicijos Nr. 0401; kitų maisto produktų, kurių pozicijos Nr. 0401, 0402, 040500 ir 0406 | šviežių kiaušinių su lukštu, paukščių kiaušinių ir kiaušinių trynių, išvardytų I priede, kurių pozicijos Nr. 040700 ir 0408 |
| |
ENDOSULFANAS likutis: α- ir β-endosulfano bei endosulfano sulfato, išreikšto endosulfanu, bendras kiekis | a) | paukštiena | 0,004 | a) |
0,1 | kita |
FENTINAS likutis: fentinas, išreikštas trifenilalavo katijonu | 0,05 | | 0,05 | 0,05 |
FENBUTATINO OKSIDAS | 0,05 | | 0,05 | 0,05 |
TRIAZOFOSAS | b) | paukštiena | 0,01 | b) |
0,01 | kita |
DIAZINONAS | 0,01* | kiauliena ir paukštiena | 0,01 | a) |
DISULFOTONAS likutis: disulfotono ir disulfotomo sulfono, išreikšto disulfotonu, bendras kiekis | 0,02 | | 0,02 | 0,02 |
DIKOFOLIS likutis: p, p'- ir o, p'-izomerų bendras kiekis | 0,5 | galvijų, avių ir ožkų mėsa | 0,02 | 0,05 |
0,1 | paukštiena |
0,05 | kita |
2) Į B dalį įrašomi šie pesticidų likučiai:
(a)
Jei koncentracijos vertės nenustatomos iki 2000 m. balandžio 30 d., taikoma didžiausia koncentracijos vertė 0,05*.
Pesticidų likutis | Didžiausia koncentracija (mg/kg) |
ex02010202020302040205000002060207ex020802090002101601001602mėsos, įskaitant riebalus, mėsos gaminių, subproduktų ir gyvulinių riebalų, išvardytų I priede, kurių pozicijos Nr. , , , , , , , , , , ir | pieno ir pieno produktų, išvardytų I priede, kurių pozicijos Nr. 0401, 0402, 040500 ir 0406 | šviežių kiaušinių su lukštu, paukščių kiaušinių ir kiaušinių trynių, išvardytų I priede, kurių pozicijos Nr. 040700 ir 0408 |
| |
TRIFORINAS | 0,05 | | 0,05 | 0,05 |
PROPOKSURAS | 0,05 | | 0,05 | 0,05 |
PROPIZAMIDAS (likutis: propizamido ir visų metabolitų, turinčių 3,5-dichlorbenzenkarboksirūgšties, bendras kiekis) | 0,05 | riebalai, kepenys ir inkstai | 0,01 | 0,02 |
0,02 | kita | | |
FORATAS likutis: forato, jo deguoninių analogų ir jų sulfoksidų bei sulfonų, išreikštų foratu, bendras kiekis | 0,05 | | 0,02 | 0,05 |
CHLORMEKVATAS | | | | |
DIKOFOLIS likutis: 1,1-bis-(p-chlorfenol)-2,2-dichloretanolis (pp'-FW 152), išreikštas dikofoliu | 1,0 | galvijų, avių ir ožkų kepenys | | |
3 straipsnis
Valstybės narės priima įstatymus ir kitus teisės aktus, kurie, įsigalioję iki 1997 m. balandžio 30 d., įgyvendina šią direktyvą.
Valstybės narės, tvirtindamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
4 straipsnis
Ši direktyva įsigalioja jos paskelbimo Europos Bendrijų oficialiajame leidinyje dieną.
5 straipsnis
Ši direktyva skirta valstybėms narėms.
Priimta Briuselyje, 1996 m. gegužės 21 d.

Labels: 0
17
20